Semoga kehebatan Tuanku takkan pudar.
Dengan makanan yang diberi, orang kelaparan dapat mengisi perut.
Budi baik Tuanku sekarang juga menghilangkan dahaga kami.
Semoga tuhan memberikan semua kebahagiaan di dunia kepada Tuanku!
Di mana Sultan?
Di dalam bilik kanan, permaisuri.
Maafkan saya, permaisuri. Awak tak dibenarkan masuk.
Kamu tak patut datang ke sini, Jodha.
Patik rasa di sinilah patik patut berada ketika ini.
Beta tak mahu bertelagah dengan kamu sekarang, Jodha.
Beta dah lakukan apa yang perlu.
Tuanku ingat tarikh lahir Tuanku?
Tuanku ingat hadiah apa yang paling besar Tuanku dapat pada hari itu?
Harapan rakyat.
Beta ingat, Jodha.
Tapi akhir-akhir ini, doa pun tak bermakna buat beta.
Bila beta buat kebaikan, beta dapat banyak rahmat.
Tapi bila beta buat undang-undang ini, harapan itu semua menjadi sumpahan.
Rakyat mula membenci beta, Jodha.
Kemarahan dan kebencian ini ialah untuk Adham Khan.
Bukan Tuanku.
Beta tahu, Jodha.
Tapi beta tak boleh cakap yang Adham Khan bersalah, bukan beta.
Orang yang memerintah perlu bertanggungjawab.
Jadi beritahu mereka.
Tunjukkan bukti kepada mereka yang dalang sebenar ialah Adham Khan.
Bukan Tuanku.
Doa rakyat akan bersama Tuanku semula.
Beta tak boleh lakukan begitu, Jodha.
Jika beta lakukan, beta akan dipandang lemah.
Patik setuju Tuanku tak boleh cakap begitu.
Tapi Ruqaiya boleh katakannya.
Beta tak faham, Jodha.
Tuanku, kita perlu lakukan sesuatu...
...dengan memastikan ia berjaya tanpa merosakkan hubungan.
Rakyat sukakan Ruqaiya dan Tuanku.
Mereka suka lihat keakraban Tuanku dan dia.
Sebab mereka telah melihat Tuanku berdua sejak kecil.
Dengan itu...
...jika Ruqaiya memberitahu rakyat cerita di pihaknya...
...mereka akan dengar.
Dengan ini, pandangan Tuanku boleh dijelaskan kepada rakyat...
...dan Tuanku tak perlu pergi kepada mereka.
Kamu mahu tahu apa beta akan lakukan untuk selamatkan hubungan kita, bukan?
Beta sudah tahu bagaimana.
Malam ini takkan jadi malam kita yang terakhir.
Patik tak faham.
Beta mahu berjumpa kamu di tempat awam.
Permaisuri akan membuat ucapan terakhir kepada rakyat.
Jika mereka menjadi emosi...
...beta akan minta mereka lakukan apa yang beta suruh.
Tapi kenapa bukan Tuanku yang pergi?
Sebab beta mahu permaisuri kesayangan mereka yang bercakap dengan mereka.
Apa Tuanku mahu lakukan?
Patik tak faham apa-apa.
Semoga Tuanku sentiasa memerintah!
Tuanku panggil patik?
Ya, Adgah.
Beta mahu kamu sampaikan pesanan kepada semua pegawai di semua peringkat...
...dan kepada orang awam yang Ruqaiya mahu berjumpa mereka.
Dia mahu bercakap dengan mereka.
Patik faham Tuanku.
"Kita lihat, Jodha."
"Sama ada cadangan kamu akan selamatkan beta dari masalah ini atau tidak."
Awak dengar?
Ruqaiya mahu katakan sesuatu kepada orang ramai malam ini.
Apa yang dah berlaku...
...permaisuri mahu jumpa rakyat pada malam ini?
Berita dah disahkan, puan.
Ruqaiya akan bertemu dengan rakyat malam ini.
Apa yang dia mahu katakan?
Awak memang suka menambah kesukaran pada masalah orang, bukan?
Sebab itu awak datang lagi depan saya.
Awak bertanggungjawab atas semua yang berlaku.
Perkahwinan saya dalam pertaruhan.
Awaklah yang bertanggungjawab.
Jangan ingat awak akan terlepas.
Saya janji.
Saya akan buat awak lebih menderita berbanding saya.
Daulat Permaisuri Ruqaiya!
Daulat.
Saya bertuah kerana awak semua memberikan banyak kasih sayang kepada saya.
Tuhan menjadi saksi.
Saya dah cuba yang terbaik untuk...
...rakyat saya.
Ada beberapa peraturan dan keadaan dalam sebuah pemerintahan.
Tiada yang lebih memahami berbanding awak semua.
Ada beberapa tradisi dan adat yang menghentikan kita.
Ia merupakan stigma dalam budaya kita.
Salah satu daripadanya ialah perkahwinan bagi gadis bawah umur.
Ada ketika, kerana kemiskinan...
...dan ada ketika kerana adat.
Ada ketika kerana ketetapan, gadis ini dikahwinkan.
Pada usia di mana mereka masih bermain permainan...
...mereka dibebankan dengan tanggungjawab menguruskan rumahtangga.
Mereka inilah yang melahirkan generasi masa depan kita.
Mereka bakal mewarisi masa depan kesultanan kita.
Sebab itu, Sultan telah membuat undang-undang baru.
Mulai saat ini, tiada gadis bawah umur akan dikahwinkan di bawah kesultanan ini.
Sultan ada sebab di sebalik perkara ini.
Awak semua mesti faham keburukan perkahwinan melibatkan kanak-kanak.
Juga menghapuskan adat itu untuk menyokong Tuanku dalam melaksanakannya.
Cuba fahami anak-anak awak.
Sehingga mereka mencapai umur yang cukup matang...
...jangan kahwinkan mereka dengan sesiapa secara paksa.
Tetapi Adham Khan ada membangkitkan persoalan tentang undang-undang ini.
Dia mengingatkan Tuanku yang dia mengahwini saya...
...ketika kami masih bawah umur.
Jika Tuanku pernah berkahwin dengan gadis bawah umur...
...dia tak layak untuk menghalang orang lain.
Untuk memberikan keadilan kepada Adham Khan...
...dia membuat keputusan untuk guna peraturan ini ke atas dirinya dahulu.
Untuk menunjukkan contoh kepada rakyat...
...dia membuat keputusan untuk menceraikan saya.
Ini tak mungkin. Mustahil!
Untuk menghormati keputusan Tuanku...
...esok di hadapan semua imam...
...dan ulama dan keluarga...
...saya akan diceraikan oleh Tuanku.
Saya meminta awak semua...
...untuk menghormati keputusan Tuanku.
Terima kasih sekali lagi.
Awak semua menghormati dan menyayangi saya sebagai permaisuri.
Selamat tinggal.
Adham Khan memang pengkhianat.
Adham Khan patut digantung.
Adham Khan tidak taat. Hukum dia.
Hukum Adham Khan. Dia menipu.
Gantung Adham Khan. Ya, gantung dia.
Gantung Adham Khan.
Tak guna! Saya tak mahu tinggal di sini lagi.
Saya mahu pergi.
-Saya mahu lihat apa mereka boleh buat. -Adham. Adham, tidak!
Adham. Awak dah hilang akal?
Awak tak dengar? Tak nampak?
Orang sudah naik gila.
Mereka sanggup membunuh.
Buat masa ini, istana ini tempat paling selamat bagi awak, Adham.
Adham. Dengar cakap ibu.
Jangan keluar dari istana. Jangan pergi mana-mana.
Ibu. Tiada siapa boleh mengapa-apakan saya.
Tiada siapa. Siapa akan bunuh saya?
-Tidak, Adham! -Siapa akan bunuh saya?
Adham.
Adham. Orang ramai tak takut.
Cuba faham apa ibu katakan, Adham.
Perkara ini telah tersebar.
Ibu dah tak mampu kawal, Adham.
Ibu tak boleh buat apa-apa.
Kalau awak keluar, orang ramai...
Orang ramai akan bunuh awak.
Jangan keluar. Atau awak akan dibunuh.
Bunuh dia!
Jatuhkan Adham Khan!
Pukul dia. Belasah dia.
Jatuhkan Adham Khan!
Keluar dari istana, Adham Khan.
Orang ramai merusuh...
...kita akan tambah bilangan askar di semua bahagian.
Puan.
Sembunyikan Adham Khan.
Orang ramai menentang dia.
Mereka minta Sultan serahkan Adham Khan kepada mereka.
Kita perlu sembunyikan Adham Khan dari pandangan mereka, puan.
Diam!
Awak fikir apa? Awak ingat saya pengecut? Saya tak boleh lawan mereka?
-Adham! -Saya akan habiskan mereka.
Adham. Awak takkan ke mana-mana.
Jangan berani melangkah!
Adham. Adham. Ibu minta awak dengar cakap ibu.
Adham. Ikut ibu.
Pergi. Pergi dan sembunyi sekejap.
Ibu.
Saya takkan ke mana-mana.
Adham Khan tak takut sesiapa, ibu.
-Saya takkan ke mana-mana. -Adham Khan!
Guna akal lebih baik daripada mati pada waktu yang salah.
Ibu tahu awak tak takut sesiapa.
Demi ibu. Lakukannya untuk ibu, Adham.
Sekejap sahaja. Ibu akan panggil awak nanti.
Sekejap saja.
Demi ibu, masuk ke dalam.
Adham. Masuk dalam.
Ibu akan panggil awak nanti.
Jangan keluar, Adham.
Jangan keluar sehingga ibu panggil.
Jangan keluar, Adham.
Jangan keluar.
Resham.
Perhatikan jangan sampai dia keluar...
...sehingga saya beritahu.
Jatuhkan Adham Khan! Dia penipu.
Serahkan Adham Khan kepada kami. Kami mahu bunuh dia.
Ketua. Orang ramai semakin marah.
Kami tak dapat tahan mereka lama.
Ia tanggungjawab kita untuk melindungi istana.
Awasi dan jaga istana.
Tiada apa-apa yang buruk boleh berlaku.
Ini undang-undang yang salah. Jika kami bahagia bersama anak dan isteri...
...kenapa kami perlu ceraikan mereka?
Untuk memenuhi permintaan gila Adham Khan...
...kami tak boleh lepaskan keluarga kami.
Kami ibu bapa masih hidup, kami tak boleh biarkan anak-anak menjadi anak yatim.
Baik kami tinggalkan kesultanan Moghul.
Tambah bilangan askar di pintu.
Kita perlu kawal orang ramai walau apa pun terjadi.
-Baik, tuan. -Sebelah sana...
Menteri!
Jatuhkan Adham Khan!
Ketua menteri, mari pergi.
Jatuhkan Adham Khan!
Bawa keluar Adham Khan!
Ketua menteri, darah!
Pukul dia!
Maham Anga!
Bawa keluar Adham Khan!
Lukanya nampak dalam!
Tuanku nampak?
Undang-undang Tuanku mengundang huru-hara.
Satu keputusan Tuanku akan menghancurkan banyak keluarga dan rumahtangga.
Tuanku patut fikirkannya.
Ramai wanita dan kanak-kanak akan menyumpah Tuanku.
Hari ini, orang ramai datang ke pintu istana.
Esok, mereka akan masuk ke dalam istana.
Maafkan saya, Tuanku. Keadaan tak dapat dikawal lagi.
Kalau Tuanku izinkan...
...boleh patik hantar askar untuk meredakan orang ramai?
Ada jalan lain?
Ada Tuanku.
Tuanku perlu jumpa orang ramai.
Tidak, Shamshuddin.
Beta takkan izinkan.
Macam mana kalau orang ramai cederakan Jalal kerana marah?
Mereka takkan berani.
Mereka hanya mahukan Adham.
Tuanku silap!
Mak cik, apa dah terjadi? Duduk.
Tak, saya tak apa-apa, Jalal.
Tuhanku.
Orang ramai sudah hilang pertimbangan. Mereka baling batu pada sesiapa saja.
Sebab itu dia berdarah.
Berani mereka mencederakan mak cik beta!
-Kamu ikut beta. -Tidak, tuanku.
Jangan berani hentikan beta!
Mereka mencabar maruah dan kehormatan beta. Beta perlu jawab mereka.
Sultan dah keluar.
Orang ramai tak dapat dikawal dan membaling batu.
Maham Anga cedera di kepala.
Terukkah?
Dia menanggung perbuatan anaknya.
Bagaimana kalau Sultan yang terpaksa menanggung hukuman?
Tuanku sangat marah. Saya takut ada sesuatu yang buruk berlaku.
Saya dah cuba hentikannya.
Sekarang, awak saja yang boleh hentikannya.
Jalal cuba menyelamatkan perkahwinan kami.
Kenapa awak tergesa-gesa mahu memutuskan perkahwinan kami?
Ruqaiya. Awak salah anggap terhadap saya.
Awak tak faham. Keadaan dah tak terkawal.
Jika begitu, awak mesti gembira.
Keadaan tak terkawal...
...dan Sultan akan menceraikan saya.
Awak?
Awak akan menjadi permaisuri yang istimewa.
Bukankah ini yang awak mahu?
Kenapa awak tak mahu faham?
Orang ramai hilang pertimbangan.
Ribut pun tak kuat seperti mereka, Jodha.
Hanya Sultan yang boleh hentikan mereka sekarang.
Kalau mereka merusuh, tak mungkin Sultan akan duduk diam, bukan?
Dia akan keluar.
Rakyat Kesultanan Moghul takkan berani...
...menyerang Sultan.
Tuanku.
Maham Anga berdarah teruk.
Berikan dia rawatan dahulu.
Beta rasa kamu tak sedar, Jodha...
...mak cik beta sangat kuat.
Dia banyak menderita kerana Kesultanan Moghul.
Tuhan.
Tolong jangan biar apa-apa berlaku.
Semua, tunggu di sini.
Mereka rakyat beta, beta tak takut.
Mak cik ikut saya.
Tuanku. Semua dah diatur dengan baik.
Kalau Tuanku ikut laluan ini, Tuanku akan selamat.
Jatuhkan Adham Khan.
Siapa baling batu pada mak cik beta? Jawab!
Siapa baling batu pada mak cik beta?
Melukakan ketua menteri sama seperti melukakan Sultan.
Jika kamu mahu baling batu, baling pada beta!
Apa salah dia?
Adakah kerana dia ibu Adham Khan?
Jika itu sebabnya, dia juga ibarat ibu saya.
Baling batu pada beta.
Bukankah ini apa yang awak mahukan? Pukullah beta!
Kami takkan berdiam sehingga kami dapatkan Adham Khan.
Jalal, jika menghukum saya selain Adham Khan...
...akan menenangkan orang ramai...
...biarkan saya mereka menghukum saya.
Tidak, mak cik. Ini bukan penyelesaian masalah.
Serahkan Adham Khan kepada kami.
Serahkan kepada kami.
Serahkan Adham Khan kepada kami.
Awak semua tahu Tuanku sentiasa memikirkan..
...kebaikan semua orang.
Tuanku sentiasa memikirkan keadilan.
Percaya cakap saya...
...tiada perkara tidak adil akan dilakukan kali ini.
Tidak adil itu sudah pun berlaku, tuan.
Saya dah tua.
Saya diberi arahan untuk menceraikan isteri saya.
Di manakah keadilannya, tuan?
Keadilan apakah ini?
Lebih baik Tuanku bunuh saja saya dengan pedang.
Jika ia tetap dijalankan...
...kami akan meninggalkan Kesultanan Moghul.
Tapi semua orang tertakluk dengan undang-undang ini termasuk beta.
Sebab itu beta akan menceraikan Ruqaiya.
Walau pun beta mencintai Ruqaiya, permaisuri beta yang istimewa.
Beta tetap menceraikannya.
Jadi, kamu semua perlu patuh pada undang-undang ini.
Ubah undang-undang ini. Jangan ceraikan Permaisuri Ruqaiya.
Kami hormati semua undang-undang yang Tuanku lakukan.
Kami akan ikut jika Tuanku mahu.
Tapi, sebagai balasan, kami mahukan Adham Khan.
Itu saja permintaan kami.
Dia punca kepada masalah ini.
Kami akan bertenang selepas kami membunuhnya.
Ya, kami akan bertenang.
Ya, serahkan Adham Khan kepada kami.
Beta dengar setiap daripada kamu.
Tapi hanya ada satu beta mahu katakan.
Tetap bertenang.
Tiada masalah boleh diselesaikan dengan cara begini.
Beta tak mahu sesiapa pun tercedera...
...rakyat beta atau diri beta sendiri.
Sebab itu berikan beta sedikit masa.
Biar beta berbincang dengan para isteri, keluarga dan pegawai tentang perkara ini.
Kemudian, beta akan berjumpa kamu semula.
Tapi sehingga itu...
...beta minta kamu kekal bertenang.
Jatuhkan Adham Khan!
-Semua persiapan dah dibuat? -Ya, Tuan.
Kuda dah disediakan.
Rumah Tasneem tidak jauh tapi...
Tapi apa?
Ada orang berkumpul di luar istana.
Jika ada yang cam tuan ketika keluar...
Apa? Apa orang akan buat?
Saya tak takut dengan mereka. Nama saya Adham Khan.
Saya boleh pijak mereka.
Orang Malwa tahu bagaimana jika Adham Khan marah.
Adham Khan!
Berhenti di situ.
Awak patut takut dengan orang ramai, Adham.
Jika mereka nampak awak saja, mereka akan siat-siatkan awak.
Apa saya kata? Apa yang saya cakap pada semua orang?
Adham Khan tidak patut keluar sehingga saya beritahu.
Kenapa awak keluar? Awak fikir ini mainan?
Kematian menunggu awak.
Awak masih mengejar gadis itu?
Awak mahu kahwin dengan dia?
Awak tak nampak kemarahan orang ramai, Adham Khan.
Awak akan berkecai seperti debu...
...dalam kemarahan orang ramai.
Awak takkan dikesan.
Ibu pun takkan nampak mayat awak.
Awak dengar?
Awak dengar panggilan kematian awak, Adham Khan?
Awak mahu tengok malaikat maut awak?
Mari, ibu tunjukkan.
Awak boleh lihat sendiri, Adham. Ada orang yang sangat ramai di sini.
Serahkan dia kepada kami.
Suruh Adham keluar.
Mereka semua berkumpul kerana awak.
Walau mereka baling batu kecil pada awak, ia akan menyebabkan luka besar.
Awak takkan dapat lari.
Jangan pandang rendah kuasa orang ramai.
Awak mahu hidup?
Awak mahu selamat, bukan?
Pastikan...
...awak jangan buat apa-apa.
Biar ibu uruskan semuanya dan awak buat apa saja ibu suruh.
Ikut ibu.
Sejahtera, Tuanku. Tuanku panggil patik?
Ya.
Beta tak mahu orang tunggu...
...di luar istana sepanjang malam.
Arahkan mahkamah khas bersidang sekarang.
Beta akan umumkan keputusan beta tentang isu ini sekarang.
Menurut perintah, Tuanku.
Beta berfikir banyak tentang isu kamu, Adham Khan.
Beta sudah berbincang dengan Ruqaiya juga.
Dia sangat kecewa disebabkan kamu.
Akhirnya, beta membuat keputusan yang beta akan...
...menyerahkan kamu kepada orang ramai.
Mereka akan buat pengadilan.
Tidak, Tuanku.
Tuanku tak boleh lakukan begini.
Kasihani Adham Khan.
Apa yang mak cik cakapkan?
Saya minta Tuanku kasihani Adham Khan.
Adham Khan anak saya.
Dia ibarat adik Tuanku. Kasihani dia, Tuanku.
Mak cik beta maafkan dia...
...selama ini kerana dia anak mak cik.
Hari ini, sekali lagi...
...Adham Khan mencabar kehormatan Kesultanan Moghul.
Dia banyak melakukan kesilapan malah di dalam mahkamah khas juga.
Dia mempersoalkan undang-undang beta.
Dia katakan perkahwinan sah beta dan Ruqaiya sebagai tidak sah.
Dia mahukan beta menceraikan Ruqaiya.
Adham Khan banyak melakukan kesilapan yang lebih teruk dari ini.
Betul kata Tuanku. Patik terima semuanya.
Tapi patik merayu.
Kasihani anak patik, Tuanku.
Jangan salah faham dengan patik.
Tuanku tak perlu maafkan dia.
Tuanku boleh jatuhkan hukuman mati kepada Adham Khan.
Tuanku boleh pancung dia sendiri.
Tapi jangan serahkan dia kepada orang ramai.
Orang ramai akan bunuh dia.
Mereka akan bunuh dia.
Jangan benarkan ia berlaku.
Kasihanilah dia, Tuanku.
Mak cik, beta tak buat apa-apa.
Adham Khan yang pilih jalan ini sendiri.
Tidak, Tuanku. Tuanku salah faham.
Adham Khan tidak berniat.
Adham Khan tak fikir perkara akan jadi begini.
Dia tak pernah mahu Tuanku dan Ruqaiya bercerai.
Percayalah patik.
Patik tahu Adham Khan tak berniat begitu.
Adham. Beritahu Tuanku.
Adham, beritahu Tuanku...
...awak tak berniat begitu...
...kepada Tuanku dan Permaisuri Ruqaiya bercerai.
Adham, beritahu Tuanku.
Jangan ego.
Demi ibu...
...bukalah mulut dan cakap kepada Tuanku, Adham.
Ibu merayu.
Tuanku.
Percayalah. Patik tiada niat sama sekali.
Patik tidak berniat untuk meminta Tuanku bercerai dengan Ruqaiya.
Patik cuma mahu berkahwin dengan Tasneem.
Selain patik, ramai lagi orang sudah berkahwin begini.
Tapi tiada siapa berkata apa-apa.
Tapi saya dilarang untuk berkahwin.
Patik tersinggung.
Ia mencabar maruah, kedudukan dan perasaan patik.
Patik berkhidmat dalam Kesultanan Moghul sudah sangat lama.
Apa yang patik dapat?
Tuanku, apa patik dapat?
Penghinaan?
Kamu telah buat kesalahan yang besar, Adham Khan.
Kamu mencabar perintah beta.
Jika mahu, beta boleh pancung kamu.
Tapi tidak. Beta tak mahu buat begitu.
Beta mahu semua orang rasa takut...
...untuk menentang Sultan.
Beta mahu tunjukkan siapa yang berani menentang beta...
...akan mendapat balasan.
Hari ini, maruah kamu hancur, Adham Khan.
Hari ini kamu sedar, betapa kamu lemah dan tak mampu berbuat apa-apa...
...di hadapan Sultan dan orang awam.
Bersyukur kepada tuhan...
...beta selamatkan kamu sekali lagi kerana ibu kamu.
Tapi kamu akan tetap dihukum.
Beta akan serahkan tanggungjawab menghukum kamu kepada Ruqaiya.
Ruqaiya, kamu boleh menghukum Adham Khan seperti mana yang kamu mahu.
Tuanku bukan saja kawan dan suami patik...
...tapi Sultan patik.
Oleh itu, patik akan ikut apa saja...
...keputusan Tuanku ke atasnya.
Bagi patik...
...Tuanku lebih bijaksana dengan hukuman...
...yang bakal dijatuhkan kepadanya.
Adham Khan, beta ambil kembali perlembagaan Malwa...
...daripada kamu sebagai hukuman.
Bagi kesalahan yang kamu lakukan dalam mahkamah khas...
...beta keluarkan kamu dari mahkamah ini mulai saat ini.
Semua kuasa yang diberikan kepada kamu...
...oleh Kesultanan Moghul akan ditarik semula.
Kamu akan dilayan seperti orang kebanyakan mulai hari ini.
Adgah.
Ambil semula cop mohor dan pengawal daripada Adham Khan.
Sehingga arahan beta yang seterusnya, dia akan dimasukkan ke dalam penjara.
Beta tak boleh bertolak ansur melihat rakyat beta...
...menunggu di luar sepanjang malam di istana beta...
...kelaparan dan kehausan menunggu keputusan beta.
Sebab itu beta buat keputusan.
Daulat Tuanku Jalaluddin!
Adgah.
Menurut perintah Sultan Jalaluddin...
...Tuanku menyatakan...
...mulai hari ini, perkahwinan dengan gadis di bawah umur 14 tahun...
...akan dianggap tidak sah.
...dan sesiapa yang berkahwin atau mengahwinkan gadis...
...akan dianggap penjenayah.
Orang tersebut akan dihukum dengan berat.
Undang-undang ini akan dikuatkuasakan mulai hari ini.
Tetapi perkahwinan yang dijalankan sebelum ini...
...akan dikecualikan daripada undang-undang ini.
Selepas perbincangan ini, di dalam mahkamah khas...
...telah diputuskan...
...yang Jalaluddin Mohammed dan isteri istimewanya...
...Ruqaiya Sultan tidak akan bercerai.
Daulat Tuanku.
Daulat Permaisuri Ruqaiya.
Lanjutkan usia!
Kami berterima kasih kepada Tuanku...
...kerana membuat keputusan demi rakyat.
Tapi kami mahu tahu...
...penjenayah itu, Adham Khan sudah dihukum atau tidak.
Adham Khan telah dihukum bagi kesalahannya.
Kuasanya ditarik balik.
Dia dipenjarakan.
Selain itu, dia tidak dibenarkan...
...mahkamah umum atau khas mulai hari ini.
Semua orang di sini...
...termasuk yang tua atau yang muda...
...beta mahu membuat petisyen...
...dan undang-undang ini dimaklumkan kepada rakyat dan anak mereka.
Undang-undang ini perlu diikuti dengan hormat dan taat.
-Kesultanan Moghul! -Daulat Tuanku.
Daulat Tuanku Jalaluddin Mohammad.
Itu keputusan yang hebat.
Dia tak ceraikan Ratu Ruqaiya dan selamatkan perkahwinan.
Sejahtera, puan.
Resham. Jika saya minta awak sediakan arahan...
...dalam masa beberapa saat...
...mampukah awak lakukan?
Ia tanggungjawab saya untuk menjalankan arahan, ketua.
Tapi ia agak sukar. Draf pertama sudah dibuat.
Ia sudah diperiksa.
Ia perlu dibaca kepada Tuanku satu persatu.
Kemudian, draf terakhir dibuat. Kemudian, cop.
Ia akan mengambil masa lebih sehari, ketua.
Ya, jika Tuanku bersetuju, ia boleh dibuat dengan mudah.
Tapi ketua pun tahu.
Saya tahu. Saya tak nampak perkara ini.
Apa maksud puan?
Dalam beberapa ketika selepas menjatuhkan hukuman ke atas Adham Khan...
...titah itu dibaca di depan orang awam di hadapan saya.
Ada kemungkinan ia sudah dibuat lebih awal.
Titah itu sudah dibuat terlebih dahulu, Resham.
Semua sudah dibuat lebih awal.
Semua sudah dilakukan sebelum semua perkara berlaku.
Apa yang Jalal lakukan di hadapan saya...
...semua rekaan.
Untuk menunjukkan kepada saya saja.
Tuhan.
Maknanya...
Mereka bertiga bersepakat.
Ketiga-tiga mereka, Ratu Jodha...
Ratu Ruqaiya dan Jalal.
Ketiga-tiga mereka.
Maknanya, pertemuan Ruqaiya di hadapan orang ramai...
...dan memberitahu tentang Adham Khan...
...dan berhadapan dengan orang ramai...
...sebahagian daripada rancangan?
Tak dinafikan lagi!
Tapi Jodha terlibat? Saya tak faham, puan.
Itulah keistimewaan Jalal.
"Maham Anga!"
Jika dia kuat seperti singa...
...dia juga licik seperti musang.
Jalal!
Permainan yang hebat dengan mak cik sendiri.
Wah!
Apa yang lebih mengejutkan, saya menghasut Ruqaiya menentang Jodha...
...dan beritahu dia Jodha punca masalah ini.
Rupanya, mereka bertiga bersepakat.
Saya tak tahu siapa antara mereka yang menyatukan bertiga.
Tapi pemberi maklumat saya memberitahu Jalal selalu jumpa Jodha pada waktu malam.
Sebab itu saya tahu semua rancangan ini.
Jalal mempermainkan saya!
Ibu. Awak di sini?
Ambil ini.
Ibu patut panggil saya kalau mahu berjumpa dengan saya.
Tidak, Jodha.
Saya bersyukur yang awak...
...telah menyelamatkan kesultanan ini dari huru-hara.
Sejarah ini akan diingati...
...yang mana Ratu Jodha dengan bijak membuat undang-undang ini dikuatkuasakan.
Tapi ibu, saya tak buat apa-apa.
Saya hanya memberi cadangan tapi yang melaksanakan ialah Tuanku.
Walau menghadapi banyak masalah...
...Tuanku berjaya menguatkuasakan undang-undang.
Dia menyelamatkan masa depan berjuta kanak-kanak.
Semua kredit perlu diberi kepadanya.
Secara jujurnya, selepas undang-undang ini dikuatkuasakan...
..rasa hormat saya kepada Tuanku semakin tinggi.
Ada orang beritahu awak tentang perkara ini?
Saya baru beritahu awak.
Saya bukan beritahu tentang diri saya, saya maksudkan Jalal.
Jalal mula menyakini awak.
Ini membuatnya mengambil langkah yang besar.
Jadi lebih baik...
...awak beritahu dia sendiri.
Saya nampak jurang antara awak dan Jalal semakin berkurang.
Semoga satu hari nanti, tiada jurang lagi.
Saya akan cuba, ibu.
Mari, Ratu. Beta sedang menunggu kamu.
Beta berjaga sepanjang malam disebabkan Adham Khan.
Sekarang beta lega.
Sekarang kamu di sini, beta takkan cakap atau dengar apa-apa.
Beta cuma mahu kamu picitkan kepala beta dengan tenang.
Apa terjadi? Kenapa tangan kamu terasa sangat lembut, Ruqaiya?
Maafkan beta. Beta fikir kamu Ruqaiya.
Sebab itu beta minta kamu picitkan kepala beta.
Tangan kamu lembut.
Terima kasih.
Jadi, wang syiling ada dua bahagian.
Tangan yang lembut tak sesuai untuk mengurut, Jodha.
Beta rasa kamu tak pernah urut sesiapa.
Tekan kuat sikit.
Patik fikir Tuanku tak tahu bagaimana urutan dilakukan dengan sebetulnya.
Duduk betul-betul.
Buat sesuatu. Duduk di atas sana.
Baiklah.
Patik rasa Tuanku tak tahu...
...yang patiklah selalu mengurut Sukanya di Amer.
Dia kata patik mempunyai sentuhan yang ajaib.
Maha suci tuhan.
Kamu memang berbakat, Jodha.
Seseorang hanya perlu mencabar kamu...
...dan kamu akan lakukan sesuatu yang hebat.
Kamu mengurut lebih baik daripada tukang urut.
Hasil kerja itulah yang paling penting, Tuanku.
Hasil apa yang dimaksudkan, Jodha?
Harap saya tak mengganggu detik istimewa Tuanku dan awak.
Tak mengganggu.
Jodha datang dan...
Jodha, beta terlupa tanya kenapa kamu datang ke sini.
Tiada apa-apa yang penting. Patik pergi dulu.
Sejahtera, Ruqaiya.
"Saya rasa dia tak suka saya...
...berdua dengan Tuanku pada waktu begini."
Baguslah, Jalal.
Tuanku semakin rapat dengan Jodha.
Itu tak betul Ruqaiya.
Mata beta tertutup masa dia masuk. Beta ingat kamu.
Jadi beta minta dia picitkan kepala.
Jalal, dulu Tuanku kenal bunyi tapak kaki patik.
Patik tahu ada yang istimewa tentang Jodha.
Sebab orang yang cuba pisahkan patik dengan Tuanku...
...dan mencipta jurang antara kita...
...takkan berlaku kalau Tuanku tak beri perhatian kepada dia.
Ini salah faham, Ruqaiya.
Kamu marah pada orang yang sepatutnya kamu berterima kasih.
Dengan usaha Jodhalah kita tak berpisah.
Dia yang menasihatkan beta supaya membiarkan rakyat yang membuat keputusan.
"Rakyat sangat sayangkan Tuanku dan Ruqaiya."
"Dengan itu...
..kalau Ruqaiya yang bercakap dengan rakyat...
...pasti mereka akan dengar."
"Selamat tinggal."
"Adham Khan pengkhianat!"
"Adham Khan patut digantung!"
"Adham Khan pengkhianat!"
Tuhan. Patik salah faham dengan Jodha.
Kenapa Tuanku tak beritahu lebih awal?
Kamu tak beri peluang kepada beta.
Kamu pun salah faham kepadanya, beta juga sama.
Patik banyak menghina dia. Patik banyak memalukan dia.
Bagaimana patik nak bertaubat?
Kalau kamu rasa...
..apa Jodha lakukan betul...
...beta rasa baik kamu berjumpa dia...
...dan cakap dengan dia. Beta pasti semua akan baik saja.
"Maham Anga!"
Mana Adham Khan?
Sejahtera, ketua.
Saya tanya, mana Adham Khan!
Dia dipenjarakan di sel mengikut perintah, ketua.
Bagus.
Perhatikan Adham Khan dan...
...Adham Khan perlu disebat 60 kali.
Arahan perlu diikuti.
Baik, ketua.
Jika ada yang bertanya...
...beritahu mereka itu arahan ketua.
Baik, ketua.
Ingat, Resham.
Adham Khan perlu diberi pengajaran.
Semua orang perlu lihat...
...apa hukuman yang diberikan kepada Adham Khan.
Maafkan saya, ketua.
Tapi Adham Khan anak awak.
Kenapa awak buat begini?
Saya mahu tunjukkan kepada semua orang...
...yang saya Ketua Menteri Empayar Moghul...
...apabila bercakap soal keadilan.
Bukan ibu kepada Adham Khan.
Bagi saya, Adham ialah penjenayah dan saya masih setia dengan Tuanku.
Arahan perlu diikuti.
Baiklah, ketua.
Apa yang awak dapat dengan melakukan ini semua?
Pertama, disebabkan saya yang hukum Adham Khan, tiada orang lain akan lakukannya.
Kedua dan yang paling penting...
...ini permulaan saya menghancurkan maruah Jodha.
Saya juga akan memisahkan Jodha, Ruqaiya dan Jalal.
"Maham Anga!"
Perhatian. Ketibaan Permaisuri Ruqaiya Sultan.
Sejahtera, Ruqaiya.
Sejahtera.
Tinggalkan kami.
Saya tahu awak marahkan saya.
Saya tak marah, Jodha.
Saya datang untuk cakap...
...yang saya salah faham tentang apa yang awak lakukan.
Awak tak seperti yang saya fikirkan.
Saya fikir awak mahu rampas Jalal dan buat kami bercerai menggunakan Adham Khan.
Tapi Jalal beritahu...
...awak yang bantu selamatkan perkahwinan saya.
Usaha baik awak mengubah persepsi saya terhadap awak.
Saya datang untuk minta maaf tentang salah faham saya.
Saya ada hadiah kecil untuk awak sebab dah selamatkan hubungan kami.
Sebab tidak membiarkan saya pergi dari orang yang saya sayang.
Terimalah.
Saya terima hadiah ini dengan sepenuh hati.
Tapi Sejujurnya apa yang buat saya lebih gembira ialah...
...awak tak lagi berdendam dengan saya.
Bukalah dan lihat...
...apa saya beri kepada awak.
Saya harap awak suka permata ini.
Hadiah yang diberi ikhlas dari hati memang tidak ternilai harganya.
Permata atau bunga.
Saya akan hargai pemberian awak, Ruqaiya.
Saya akan sentiasa ingati apa awak dah lakukan untuk saya.
Saya pergi dulu. Sejahtera.
Ruqaiya.
Ada adat yang kami lakukan di Amer.
Jika seseorang berikan hadiah...
...dia takkan pulang dengan tangan kosong.
Sebagaimana benang Nabi berharga dalam adat agama awak...
...benang ini dianggap suci dalam agama kami.
...saya doakan Dewa Krishna akan makbulkan semua impian awak.
Kalau awak izinkan, boleh saya pakaikan di tangan awak?
Saya benarkan.
Berikan tangan kanan awak.
Saya tak cakap apa-apa yang sedih pun untuk buat awak menangis.
Ruqaiya, air mata itu aneh.
Ia mengalir ketika kita bahagia.
Hari ini, pertama kali...
...awak tunjukkan penghargaan dan kasih sayang terhadap saya.
Saya tak boleh bendung air mata.
Saya akan selalu berada di sisi orang yang membantu saya.
Sejahtera.